**УПУТСТВО-Како се одбранити од комараца**

**Шта можете урадити у вашој окућници?**

И сами можете утицати на бројност комараца у вашој околини. Проверите ваше окружење да ли се у близини налазе места која одговарају размножавању комараца. Нај ефикаснији начин за контролу бројности је елиминисати стајаће воде које служе за размножавање.

* отклоните старе гуме, конзерве, сломљене пластичне играчке, стаклене посуде и сличне предмете који могу да задрже воду;
* често мењајте воду у базенима у којима вода не циркулише;
* мењајте воду у посудама које служе за појење домаћих животиња;
* проверите да ли вода у олуцима несметано отиче;
* проверите да ли вишак воде у саксијама за цвеће несметано отиче;
* чистите канале око кућа од корова и отпадака;
* одржавајте септичке јаме;

**Шта можете урадити у вашем домаћинству?**

* заштитите прозоре и врата мрежама;
* проверите да ли у самој кући имате комарце. Можете их уништити механички или спрејом против комараца.

**Шта можете урадити на отвореном простору?**

* користите средства који одбијају комарце;
* при боравку на подручју где је популација комараца висока носите дугачке рукаве и панталоне;
* током периода у којем има комараца смањите на минимум количину дезодоранса и парфема који користите – неки мириси привлаче комарце;
* носите одећу светлијих боја – тамне боје јаче привлаче комарце;
* смањите количину шећера у исхрани – људи који уносе пуно шећера више привлаче комарце;

**Како можете да одбијете комарце на природан  начин**

* мирис лаванде нанесите на места где је пулс најјачи (зглобови, врат, уши, колена);
* ефикасно средство је и јабуково сирће;
* засадите у башти или на тераси босиљак – комарци не подносе његов мирис.

ОПШТИНСКА УПРАВА БЕЛА ЦРКВА

Одељење за урбанизам, привреду

и инспекцијске послове